Folketing
1999-05-04

Og jeg kan i hvert tilfælde konstatere efter debatten i dag, at både Venstre, Konservative og CD har et beslutningsforslag liggende, som de initiativer, regeringen har lavet, i hvert fald ikke lever op til. Og jeg kan også konstatere, at Kristeligt Folkeparti i dag har sagt, at de er enige i intentionerne omkring, at det er vigtigt at få strammet op på de her forhold. Om man så lige er enige i den praktiske udformning er så en anden sag. Der er altså et rimelig bredt ønske - det kan godt være, det ikke er et flertal, fordi SF og Enhedslisten jo som sædvanlig i de her spørgsmål er meget slappe og er på de kriminelles side - der er i hvert fald et stort mindretal, der vil gøre mere end det, regeringen vil. Og det er så bare ærgerligt, hvis regeringen ikke vil bevæge sig videre end det her.